CELEX: 62000CC0372
Language: fi
Date: 2001-10-25 00:00:00
Title: Julkisasiamiehen ratkaisuehdotus Geelhoed 25 päivänä lokakuuta 2001. # Euroopan yhteisöjen komissio vastaan Irlanti. # Jäsenyysvelvoitteiden noudattamatta jättäminen - Direktiivi 96/48/EY - Euroopan laajuisen suurten nopeuksien rautatiejärjestelmän yhteentoimivuus. # Asia C-372/00.

Tärkeä oikeudellinen huomautus

|

62000C0372

Julkisasiamiehen ratkaisuehdotus Geelhoed 25 päivänä lokakuuta 2001.  -  Euroopan yhteisöjen komissio vastaan Irlanti.  -  Jäsenyysvelvoitteiden noudattamatta jättäminen - Direktiivi 96/48/EY - Euroopan laajuisen suurten nopeuksien rautatiejärjestelmän yhteentoimivuus.  -  Asia C-372/00.  

Oikeustapauskokoelma 2001 sivu I-10303

Julkisasiamiehen ratkaisuehdotukset

1. Tässä asiassa Euroopan yhteisöjen komissio vaatii EY 226 artiklan mukaisesti yhteisöjen tuomioistuinta toteamaan, että Irlanti ei ole noudattanut Euroopan laajuisen suurten nopeuksien rautatiejärjestelmän yhteentoimivuudesta 23 päivänä heinäkuuta 1996 annetun direktiivin (jäljempänä direktiivi) mukaisia velvoitteitaan.2. Direktiivin tarkoituksena on edistää kansallisten verkkojen liittämistä yhteen ja yhteensopivuutta sekä näiden verkkojen käyttömahdollisuuksia.3. Direktiivin 23 artiklan 1 kohdan mukaan jäsenvaltioiden on muutettava ja säädettävä lakeja, asetuksia ja hallinnollisia määräyksiä siten, että tätä direktiiviä noudatetaan viimeistään 30 kuukauden kuluttua direktiivin voimaantulosta. Lisäksi jäsenvaltioiden on välittömästi ilmoitettava tästä komissiolle.4. Direktiivin 25 artiklassa säädetään, että direktiivi tulee voimaan 21. päivänä sen jälkeen, kun se on julkaistu Euroopan yhteisöjen virallisessa lehdessä. Direktiivi on julkaistu 17.9.1996. Direktiivi on näin ollen tullut voimaan 8.10.1996, ja jäsenvaltiot olivat velvollisia täyttämään direktiivin mukaiset velvoitteensa viimeistään 8.4.1999.5. Irlannin hallitus myöntää, ettei se ole saattanut direktiiviä ajoissa osaksi kansallista oikeusjärjestystään. Tässä yhteydessä se huomauttaa, että toimivaltainen ministeri on jo edennyt pitkälle lakiehdotuksen laatimisessa. Irlannin hallitus viittaa myös siihen, ettei Irlannissa tällä hetkellä ole käyttövalmiita suurnopeusjunia. Se huomauttaa vielä, että tässä asiassa vastinekirjelmää toimitettaessa ei direktiivin II luvussa tarkoitettuja yhteentoimivuuden teknisiä määritelmiä (YTE) vielä ollut hyväksytty eikä lopullisesti laadittu.6. Totean, ettei Irlannin hallitus ole kiistänyt rikkomista. Se seikka, ettei Irlannissa tällä hetkellä ole käyttövalmiita suurnopeusjunia, ei vaikuta asiaan. Yhteisöjen tuomioistuin on toistuvasti todennut, että se seikka, että jossakin tietyssä jäsenvaltiossa ei harjoiteta tiettyä, direktiivissä mainittua toimintaa, ei vapauta tätä jäsenvaltiota velvollisuudesta antaa lait tai asetukset tämän direktiivin säännösten riittävän täytäntöönpanon varmistamiseksi.7. Myös YTE:tä koskeva huomautus on minun nähdäkseni asiaan vaikuttamaton. Kuten komissio on kirjallisessa menettelyssä perustellusti huomauttanut, direktiivin 4 artiklasta seuraa, että Euroopan laajuisen suurten nopeuksien rautatiejärjestelmän, sen osajärjestelmien ja yhteentoimivuuden osatekijöiden on täytettävä olennaiset vaatimukset siten kuin ne ilmaistaan direktiivin liitteessä III. Nämä olennaiset vaatimukset ovat voimassa YTE:n olemassaolosta riippumatta. Se, ettei YTE:tä ole vielä saatu aikaan, ei sen vuoksi voi olla syynä direktiivin täytäntöönpanolle liian myöhään.RatkaisuehdotusTässä toistettujen tosiseikkojen ja olosuhteiden perusteella esitän yhteisöjen tuomioistuimen harkittavaksi, ettäa) se toteaa, että Irlanti ei ole noudattanut Euroopan laajuisen suurten nopeuksien rautatiejärjestelmän yhteentoimivuudesta 23 päivänä heinäkuuta 1996 annetun neuvoston direktiivin 96/48/EY mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiäb) se yhteisöjen tuomioistuimen työjärjestyksen 69 artiklan 2 kohdan mukaisesti velvoittaa Irlannin korvaamaan oikeudenkäyntikulut.